ဆေးစက်ကျရာ အရုပ်ထင်

ဆေးစက်ကျရာ အရုပ်ထင် သည် မြန်မာဆိုရိုးစကား ဖြစ်သည်။ မြန်မာစကားပုံ တစ်ခုလည်း ဖြစ်သည်။

အနက်အဓိပ္ပာယ်
ကျွမ်းကျင်သော ပန်းချီဆရာသည် ဆေးစက်ကျရာမှာ ရုပ်ပုံဖြစ်အောင် စွမ်းဆောင်နိုင်သကဲ့သို့ အတတ်ပညာတစ်ခု၌ ကျွမ်းကျင်သူသည် ထိုအတတ်ပညာဆိုင်ရာတွင် ပြုလုပ်သမျှ တင့်တယ်သည်။

အခြားအသုံးအနှုန်း
ဆေးစက်ကျရာ အရုပ်ဖြစ်ဟူ၍လည်း အဆိုရှိသည်။

မူလရင်းမြစ်
"အနုဆိုလျှင် အနု၊ အကြမ်းဆိုလျှင် အကြမ်း၊ ဘယ်ကစမ်းဘယ်ကရ၊ ညာကစမ်းညာကရ၊ ဆေးစက်ကျရာ အရုပ်ထင်၍..." ၁၂၈၁ ရွှေပြည်၊ ဒု။ ၁၂၆။

လူတစ်ဦးသည် ကံကောင်းနေသဖြင့် လုပ်သမျှ အဆင်ပြေချောမွေ့ကာ အောင်မြင်နေပါက ဆေးစက်ကျရာ အရုပ်ဖြစ်တယ်ဟု ပြောလေ့ရှိသည်။

ကိုးကား

မြန်မာဆိုရိုးစကားများ
မြန်မာစကားပုံများ